पाएं अपने शहर की ताज़ा ख़बरें और फ्री ई-पेपरडाउनलोड करें
इंदौर में 18 से 44 वर्ष की उम्र वालों को कोविड-19 टीकाकरण का अभियान के तहत तीसरे दिन शनिवार को कुल 30 सत्र आयोजित होने थे, लेकिन तकनीकी खामियों के कारण मात्र 10 बजे तक मात्र 4 सत्र ही बन पाए। देर रात अन्य सत्रों पर स्लॉट बुकिंग शुरू हुई। इस तरह कुल 20 सत्र बनाए गए, जहां अधिकतम 2 हज़ार लोगों का टीकाकरण का लक्ष्य है। इसके पहले दो दिन में 195 लोगों ने वैक्सीन का पहला डोज लगवाया है।
एक सत्र पर अधिकतम 100 लोगों को वैक्सीन लगाए जाना है। स्वास्थ्य विभाग के कोविन पोर्टल पर शाम तक तो सिर्फ 400 लोगों की बुकिंग ही हो पाई। दो मिनट में ही सारे स्लॉट बुक हो गए। अन्य लोग परेशान होते रहे। इस बारे में अधिकारियों से बात की गई तो उनका कहना था कि ओटीपी जनरेट नहीं हो पाने के कारण सत्र नहीं बन पा रहे थे। रात करीब 11.30 बजे फिर से पोर्टल ओपन हुआ।
वाट्सऐप से जान सकेंगे नजदीकी वैक्सीनेशन सेंटर:वाट्सऐप नंबर-9013151515 पर HI लिखते ही मिलेगी जानकारी; पिन कोड से पता लगेगा अपने पास का टीकाकरण केंद्र, सरकार ने दी सुविधा
गौरतलब है कि बुधवार व गुरुवार तक इस आयु वर्ग के कुल 195 लोगों को टीके लगाए जा चुके हैं। वहीं शुक्रवार को टीकाकरण सत्र आयोजित नहीं किए गए थे। शनिवार 3 हजार लोगों को वैक्सीन लगाने का लक्ष्य था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn